**Iepirkuma** „Ikdienas telpu uzkopšanas pakalpojumu sniegšana

Saulkrastu novada domē, Raiņa ielā 8, Saulkrastos”

 **Identifikācijas Nr. SND 2017/ 11 Nolikuma 10.pielikums**

**LĪGUMA PROJEKTS**

Saulkrastos 2017.gada \_\_\_\_.\_\_\_

**Saulkrastu novada dome**, reģistrācijas numurs 90000068680, juridiskā adrese Raiņa iela 8, Saulkrasti, Saulkrastu novads, LV-2160, pašvaldības izpilddirektora Andreja Arņa personā, kurš rīkojas, saskaņā ar likumu „Par pašvaldībām” un Saulkrastu novada pašvaldības nolikumu (turpmāk **-** Pasūtītājs), no vienas puses, un,

***Pretendents****,* reģistrācijas numurs \_\_\_\_\_\_, juridiskā adrese \_\_\_\_\_\_\_\_, tās \_\_\_\_\_\_\_\_\_\_ personā, kurš rīkojas, pamatojoties uz statūtiem (turpmāk – Izpildītājs), no otras puses, abas kopā un katra atsevišķi līguma tekstā sauktas Puses,

pamatojoties uz Saulkrastu novada domes rīkotā iepirkuma „Ikdienas telpu uzkopšanas pakalpojumu sniegšana Saulkrastu novada domē, Raiņa ielā 8, Saulkrastos”, ID Nr. SND 2017/11 rezultātiem (Saulkrastu novada pašvaldības Iepirkumu komisijas 2017.gada \_\_.\_\_\_ lēmums, protokols Nr.\_\_) (turpmāk – Iepirkums) un Iepirkumam iesniegto Izpildītāja piedāvājumu, savstarpēji vienojoties noslēdz savā starpā līgumu ar šādiem noteikumiem (turpmāk – Līgums):

1. **Līguma priekšmets**
	1. Pasūtītājs uzdod, bet Izpildītājs apņemas sniegt pakalpojumu – telpu uzkopšanas darbus (turpmāk – Pakalpojums) Saulkrastu novada domes ēkā, Raiņa ielā 8, Saulkrastos, Saulkrastu novadā (turpmāk – Objekts), ar saviem darba rīkiem, ierīcēm un materiāliem, saskaņā ar šo Līgumu, Iepirkuma tehnisko specifikāciju, Izpildītāja iesniegto Tehnisko piedāvājumu (1.pielikums) un Finanšu piedāvājumu (2.pielikums), kas ir šī Līguma neatņemamas sastāvdaļas.
	2. Izpildītājs apliecina, ka viņš ir iepazinies ar Iepirkuma tehnisko specifikāciju, tajā skaitā ar tajās ietvertajām tehniskajām prasībām, un atsakās saistībā ar to izvirzīt jebkāda satura iebildumus vai pretenzijas.
2. **Līguma termiņš**
	1. Izpildītājs apņemas sniegt Pakalpojumu visu Līguma darbības laiku- kopā 24 mēnešus, laika periodā no 2017.gada 23.jūlija līdz 2019.gada 22.jūlijam.
	2. Līgums stājas spēkā ar brīdi, kad to parakstījušas abas Puses, un ir spēkā līdz Pušu saistību pilnīgai izpildei.
3. **Līgumcena un norēķinu kārtība**
	1. Kopējā līgumcena par Pakalpojumu 24 (divdesmit četru) mēnešu periodā ir  **\_\_\_\_\_*euro*** (\_\_\_\_\_\_\_ *euro*, \_\_\_ centi ), tajā skaitā pievienotās vērtības nodoklis  **\_\_\_\_\_ *euro*** (\_\_\_\_\_\_\_ *euro*, \_\_\_ centi ) (turpmāk – līgumcena).
	2. Pasūtītājs par laicīgi un atbilstoši Līguma noteikumiem sniegtu Pakalpojumu maksā Līguma 3.1.punktā noteikto līgumcenu pa daļām šādā kārtībā:
		1. par ikdienas uzkopšanu maksā 1 (vienu) reizi mēnesī \_\_\_\_\_\_ *euro* (\_\_\_\_\_\_\_ *euro*, \_\_\_ centi), tajā skaitā pievienotās vērtības nodokli \_\_\_\_\_\_\_*euro*;
		2. par PVC logu stiklu un rāmju mazgāšanas darbiem maksā 4 (četras) reizes Līguma 2.1.punktā noteiktajā izpildes laikā \_\_\_\_\_ *euro* (\_\_\_\_\_\_\_ *euro*, \_\_\_ centi), tajā skaitā pievienotās vērtības nodokli \_\_\_\_\_\_ *euro*;
		3. par grīdas segumu tīrīšanas un apstrādes ar specializēto konkrētam grīdas segumam atbilstošu uzkopšanas līdzekli un tehniku maksā 2 (divas) reizes Līguma 2.1.punktā noteiktajā izpildes laikā \_\_\_\_\_\_ *euro* (\_\_\_\_\_\_\_ *euro*, \_\_\_ centi), tajā skaitā pievienotās vērtības nodokli \_\_\_\_ *euro;*
		4. par dežūrapkopējas pakalpojumu (ne vairāk kā 80 h Līguma izpildes laikā) maksā \_\_\_\_\_\_ *euro* (\_\_\_\_\_\_\_\_\_\_ *euro*, \_\_\_ centi), tajā skaitā pievienotās vērtības nodokli \_\_\_\_\_\_.
	3. Visi norēķini, kas saistīti ar Līguma izpildi, tiek veikti bezskaidras naudas norēķinu veidā, pārskaitot naudu uz Puses norādīto bankas kontu.
	4. Kopējā līgumcenā ietverti visi nodokļi un nodevas, kā arī visi iespējamie Izpildītāja izdevumi, kas nepieciešami Izpildītāja pienācīgai un Līguma noteikumiem atbilstošai saistību izpildei. Līgumcena neietver maksājumus, kas radušies par otras Puses saistību izpildes nokavējumu, neizpildi vai nepienācīgu izpildi.
	5. Pasūtītājs samaksu par Pakalpojumu veic, saskaņā ar Izpildītāja iesniegto rēķinu 10 (desmit) darba dienu laikā pēc Līguma 3.7.punktā norādītā rēķina saņemšanas dienas.
	6. Līdz kārtējā mēneša 5.datumam Izpildītājs sagatavo un iesniedz Pasūtītājam Pakalpojuma pieņemšanas-nodošanas aktu par iepriekšējā mēnesī sniegto Pakalpojumu. Papildus pamatinformācijai Izpildītājs pieņemšanas-nodošanas aktā norāda, saskaņā ar Līguma 5.6.punktu iepriekšējā mēnesī Pasūtītāja sastādītus aktus, un tajos norādītās sniegtā Pakalpojuma neatbilstības Līguma noteikumiem, tostarp arī neatbilstību kvalitātes prasībām.
	7. Izpildītājs iesniedz Pasūtītājam rēķinu par kvalitatīvi un laicīgi izpildītu Pakalpojumu 5 (piecu) darba dienu laikā pēc Līguma 3.6.punktā noteiktā Pakalpojuma pieņemšanas-nodošanas akta iesniegšanas dienas. Ja Pasūtītājs neparaksta Pakalpojuma pieņemšanas – nodošanas aktu Līguma 6.5.punktā noteiktajā gadījumā un iesniedz Izpildītājam pretenziju, Izpildītājs 5 (piecu) darba dienu laikā pēc pretenzijas nosūtīšanas dienas sagatavo un iesniedz Pasūtītājam rēķinu, atbilstoši pretenzijā norādītajam.
	8. Pasūtītājs ir tiesīgs neveikt pilnu samaksu par Pakalpojumu, bet Izpildītājam ir pienākums samazināt rēķinā norādīto summu par atbilstoši Līguma noteikumiem attiecīgajā mēnesī aprēķināto līgumsoda summu.
4. **Izpildītāja tiesības un pienākumi**
	1. Izpildītājs Pakalpojuma izpildi uzsāk **2017.gada 23.jūlijā**.
	2. Izpildītājam par saviem līdzekļiem jānodrošina uzkopjamo telpu atslēgu dublikātu izgatavošana.
	3. Izpildītājam ir tiesības Līguma 3.2.punktā noteiktajā kārtībā saņemt samaksu par Pasūtītājam pilnībā un atbilstoši Līguma noteikumiem sniegto Pakalpojumu.
	4. Izpildītājs apņemas pienācīgā kvalitātē, rūpīgi un savlaicīgi izpildīt Pakalpojumu, atbilstoši Līgumā un tā pielikumos norādītajam.
	5. Izpildītājs Pakalpojumu sniedz patstāvīgi, ar saviem darba rīkiem, ar videi nekaitīgiem, profesionāliem tīrīšanas līdzekļiem un sanitāri higiēniskajiem materiāliem, kā arī nodrošina atkritumu maisus. Izpildītājs nodrošina tā darbiniekus ar atpazīstamības zīmēm, uz kurām skaidri un nepārprotami redzams attiecīgā darbinieka vārds un uzvārds. Izpildītājs ir atbildīgs par to, lai tā darbinieks Pakalpojuma sniegšanas laikā lieto šajā punktā norādītās atpazīstamības zīmes.
	6. Izpildītājs Pakalpojuma izpildes laikā pēc Pasūtītāja pieprasījuma nekavējoties sniedz informāciju par Pakalpojuma izpildes gaitu.
	7. Izpildītājs apņemas neveikt nekādas darbības, kas tieši vai netieši var radīt zaudējumus Pasūtītājam vai kaitēt tā ar likumu aizsargātajām interesēm.
	8. Izpildītājs nekavējoties rakstveidā informē Pasūtītāju par visiem apstākļiem vai šķēršļiem, kuri kavē Pakalpojuma izpildi Līgumā noteiktajā termiņā.
	9. Izpildītājs, sniedzot Pakalpojumu, ievēro spēkā esošo normatīvo aktu noteikumus, drošības tehnikas, darba aizsardzības, apkārtējās vides aizsardzības, ugunsdrošības noteikumus un tehniskās apsardzes signalizācijas ekspluatācijas noteikumus. Par jebkuru Pasūtītājam nodarīto mantisko vai nemantisko kaitējumu šī punkta neievērošanas dēļ ir atbildīgs Izpildītājs.
	10. Visā Līguma darbības laikā Izpildītājs ir atbildīgs par sava personāla, kurš atrodas Objektā, rīcību.
	11. Izpildītājs apņemas ievērot konfidencialitāti attiecībā par jebkuru ar Pasūtītāja darbību saistīto informāciju, kuru Izpildītāja nodarbinātie var tieši vai netieši iegūt Pakalpojumu sniegšanas procesā. Ir aizliegta jebkuru Objekta telpās esošo dokumentu, informācijas nesēju vai to saturu kopēšana, fotografēšana, filmēšana vai to izņemšana. Par jebkuru Pasūtītājam nodarīto mantisko vai nemantisko kaitējumu šī punkta nosacījumu neievērošanas dēļ ir atbildīgs Izpildītājs.
	12. Izpildītājam ir pienākums ne vēlāk kā 4 (četru) stundu laikā novērst Līguma 5.6.punktā minētajā aktā norādītās Pakalpojuma neatbilstības Līguma noteikumiem, tostarp arī kvalitātes prasībām, izpildot aktā norādītus neizpildītus darbus un/vai novēršot aktā norādīto izpildīto darbu trūkumus.
	13. Izpildītājs ir tiesīgs iesniegt Pasūtītājam rakstisku pretenziju par nepamatoti, saskaņā ar Līguma 5.6.punktu, sastādītu aktu, ja Līguma 4.12.punktā norādītājā gadījumā Izpildītājam ierodoties Objektā, Izpildītājs Pasūtītāja klātbūtnē konstatē, ka Pakalpojums ir izpildīts, tostarp arī ir izpildīts kvalitatīvi, un Pasūtītājs ir cēlis nepamatotus iebildumus. Šajā gadījumā Līguma 7.4.punktā noteiktais līgumsods netiek aprēķināts.
	14. Izpildītājs nodrošina dežūrapkopējas pakalpojumu, ja Pasūtītājs ir informējis Izpildītāju par nepieciešamību nodrošināt šādu pakalpojumu ne vēlāk kā līdz iepriekšējās dienas pulksten 18.00. Dežūrapkopēja sniedz Pakalpojumu, atbilstoši Līguma un tā pielikumu noteikumiem, kā arī Pasūtītāja norādījumiem.
	15. Izpildītājam pirms Pakalpojuma uzsākšanas un darbinieku maiņas gadījumā, jāiesniedz Pasūtītājam darbā nolīgto personu saraksts un katras personas apliecinājums par to, ka darba laikā Saulkrastu novada domes telpās atradīsies tikai darbā nolīgtās personas.
	16. Izpildītājs Līguma izpildē piesaista apakšuzņēmēju\_\_\_\_\_\_\_\_\_\_\_\_ (*apakšuzņēmēju norāda un* *teikumu iekļauj Līgumā, ja uzņēmējs piesaista apakšuzņēmēju, saskaņā ar Publisko iepirkumu likuma noteikumiem*). Izpildītājs nedrīkst nomainīt apakšuzņēmēju un/vai nodot Pakalpojuma izpildi citiem uzņēmējiem, to iepriekš rakstiski nesaskaņojot ar Pasūtītāju.
5. **Pasūtītāja tiesības un pienākumi**
	1. Pasūtītājs samaksā par kvalitatīvi un laicīgi izpildītu Pakalpojumu Līgumā noteiktajā termiņā un kārtībā.
	2. Pasūtītājs apņemas pēc Izpildītāja pamatota pieprasījuma sniegt visas Pasūtītāja rīcībā esošās ziņas, kas nepieciešamas kvalitatīvai Pakalpojuma sniegšanai.
	3. Pasūtītājs nodrošina Pakalpojuma sniegšanas laikā iespēju izmantot elektroenerģiju, ūdeni, kā arī ierāda telpu Izpildītāja inventāra novietošanai un darbinieku pārģērbšanās vajadzībām.
	4. Pasūtītājs ir tiesīgs jebkurā laikā veikt Pakalpojuma izpildes pārbaudi. Pasūtītājs ir tiesīgs pieprasīt Izpildītājam sniegt informāciju, vai par darbiniekiem, kuri ir iesaistīti Pakalpojuma sniegšanā, tiek maksāti normatīvajos aktos noteiktie nodokļi.
	5. Pasūtītājam ir pienākums parakstīt Izpildītāja sagatavoto Pakalpojumu pieņemšanas-nodošanas aktu par iepriekšējā mēnesī faktiski sniegto Pakalpojumu 5 (piecu) darba dienu laikā no pieņemšanas-nodošanas akta saņemšanas dienas, ja Pasūtītājam nav iebildumu par iepriekšējā mēnesī sniegto Pakalpojumu vai tā daļu.
	6. Ja Pakalpojuma sniegšanas laikā Pasūtītājs konstatē Pakalpojuma vai tā daļas neatbilstību Līguma noteikumiem, tostarp arī kvalitātes prasībām, Pasūtītājs sagatavo un paraksta aktu, kurā norāda akta izdošanas datumu un laiku, konstatētā sniegtā Pakalpojuma neatbilstības Līguma noteikumiem uzskaitījumu. Šajā punktā norādīto aktu, pēc tā sastādīšanas, Pasūtītājs nekavējoties nosūta Izpildītājam uz Izpildītāja norādīto elektroniskā pasta adresi (\_\_\_\_\_\_\_\_\_\_). Izpildītājs nekavējoties pēc akta saņemšanas elektroniskā formā nosūta Pasūtītājam apstiprinājumu par akta saņemšanu. Akts ir saistošs Izpildītājam, ja tas ir parakstīts no Pasūtītāja puses, nosūtīts uz Izpildītāja norādīto elektroniskā pasta adresi. Šāds akts ir neatņemama šī Līguma sastāvdaļa.
	7. Pasūtītājs nav atbildīgs par Objektā uzglabājamo Izpildītāja inventāru, tehniku un materiāliem.
	8. Pasūtītājs ir tiesīgs pieaicināt trešās personas Līguma 5.6.punktā noteiktajā kārtībā sagatavotā aktā konstatēto Pakalpojumu neatbilstību Līguma noteikumiem, tostarp arī kvalitātes prasībām, novēršanai, ja Izpildītājs Līguma 4.11.punktā noteiktajā kārtībā nenovērš minētajā aktā norādītās Pakalpojuma neatbilstības. Šajā gadījumā Pasūtītājs izsniedz Izpildītājam rēķinu par trešās personas izpildīto Pakalpojuma daļu, atbilstoši trešās personas rēķinam par sniegto pakalpojumu. Izpildītājs samazina Līguma 3.7.punktā norādītā kārtējā mēneša rēķinā norādīto summu par šajā punktā noteiktajā Pasūtītāja rēķinā norādīto summu.
	9. Līguma izpildes laikā Pasūtītājs ir tiesīgs izmainīt Pakalpojuma apjomu, atsakoties no kādu Līguma vai tā pielikumos minēto darbu veikšanas vai samazinot vai palielinot uzkopjamās platības, rakstveidā paziņojot par to Izpildītājam. Šādas izmaiņas tiek noformētas kā vienošanās pie Līguma, kas ir Līguma neatņemama sastāvdaļa, attiecīgi rakstveida grozot arī Līguma 3.2.punktā noteikto līgumcenu mēnesī. Šādas izmaiņas nevar būt par pamatu Līguma izbeigšanai no Izpildītāja puses, kā arī vienības izcenojumu izmaiņām.
6. **Pakalpojuma nodošanas un pieņemšanas kārtība**
	1. Izpildītājs Līgumā noteiktā termiņā izpilda Pakalpojumu un līdz kārtējā mēneša 5.datumam iesniedz Pasūtītājam, no savas puses parakstītu, Pakalpojuma pieņemšanas – nodošanas aktu divos eksemplāros.
	2. Pasūtītājs pieņem Izpildītāja kvalitatīvi un atbilstoši Līguma noteikumiem sniegto Pakalpojumu, parakstot Pakalpojuma pieņemšanas – nodošanas aktu, ja Pasūtītājam nav iebildumu par iepriekšējā mēnesī sniegtajiem Pakalpojumiem.
	3. Pakalpojumi uzskatāmi par izpildītiem un nodotiem Pasūtītājam ar Līguma 6.1.punktā noteiktajā kārtībā Izpildītāja sagatavoto Pakalpojumu pieņemšanas-nodošanas aktu par kārtējo mēnesi abpusējo parakstīšanu 2 (divos) eksemplāros.
	4. Pasūtītājs ir tiesīgs neparakstīt Pakalpojumu pieņemšanas – nodošanas aktu, ja ir iestājušies Līguma 5.6.punktā noteiktie apstākļi, bet Izpildītājs tos nav norādījis Pakalpojumu pieņemšanas – nodošanas aktā, atbilstoši Līgumā norādītajam. Šajā punktā noteiktajā gadījumā Pasūtītājs ir tiesīgs pieprasīt, bet Izpildītājam ir pienākums samazināt Līguma 3.2.punktā norādīto samaksu Līguma 7.4.punktā norādītājā kārtībā aprēķinātā līgumsoda apmērā.
	5. Līguma 6.4.punktā noteiktajā gadījumā Pasūtītājs 5 (piecu) darba dienu laikā no Izpildītāja sagatavotā Pakalpojuma pieņemšanas-nodošanas akta saņemšanas dienas, iesniedz personīgi Izpildītājam vai nosūta pa pastu uz Izpildītāja juridisko adresi rakstisku pretenziju par Līguma vai tā pielikumu noteikumiem neatbilstoši sniegto Pakalpojumu, norādot attiecīgajā periodā izdoto aktu skaitu, izdoto aktu datumu, laiku un akta iesniegšanas/nosūtīšanas laiku. Šāda pretenzija ir neatņemama šī Līguma sastāvdaļa.
	6. Pēc Līguma 6.5.punktā norādītās pretenzijas saņemšanas, Izpildītājs sagatavo un iesniedz Pasūtītājam precizētu rēķinu, samazinot tajā norādīto summu Līguma 7.4.punktā norādītājā kārtībā aprēķinātā līgumsoda apmērā.
7. **Pušu atbildība un strīdu risināšana**
	1. Puses ir atbildīgas par šī Līguma pienācīgu un kvalitatīvu izpildi.
	2. Puses ir savstarpēji atbildīgas par otrai Pusei nodarītajiem zaudējumiem, ja tie radušies vienas Puses vai tā darbinieku, kā arī Līguma izpildē iesaistīto trešo personu rīcības (darbības vai bezdarbības), tostarp arī rupjas neuzmanības, ļaunā nolūkā izdarīto darbību vai nolaidības rezultātā.
	3. Izpildītājs atbild par izpildītā Pakalpojuma atbilstību visām Latvijas Republikā spēkā esošajos normatīvajos aktos noteiktām tehniskām, sanitārām, vides aizsardzības, ugunsdrošības, tehniskās apsardzes signalizācijas ekspluatācijas noteikumu un citām prasībām.
	4. Par katru atbilstoši Līguma 5.6.punktam sastādīto aktu Izpildītājs maksā Pasūtītājam līgumsodu 300 *euro* (trīs simti *euro*, 00 centi), tajā skaitā PVN, apmērā. Izpildītājs samazina Līguma 3.7.punktā noteikto kārtējā mēneša rēķinā norādīto summu, atbilstoši attiecīgajā mēnesī sastādīto aktu skaitam, ja nav iestājušies Līguma 4.12.punktā norādītie apstākļi. Ja Līguma izpildes laikā tiek sastādīti seši Līguma 5.6.punktā norādītie akti, Pasūtītājs, septītā akta sastādīšanas gadījumā, ir tiesīgs vienpusēji izbeigt Līgumu, 3 (trīs) darba dienas iepriekš par to rakstveidā brīdinot Izpildītāju.
	5. Izpildītājs novērš un pilnā apmērā atlīdzina jebkuru Pasūtītājam nodarīto mantisko vai nemantisko kaitējumu, kas radies Izpildītāja, tā nodarbināto, Pakalpojuma sniegšanai pieaicināto trešo personu rīcības dēļ.
	6. Ja Pasūtītājs neievēro 3.5.punktā noteikto rēķina samaksas termiņu, tad Pasūtītājs maksā Izpildītājam līgumsodu 0,5% apmērā no laikā nenomaksātās summas par katru nokavēto dienu, bet ne vairāk kā 10% no Līguma 3.1.punktā minētās summas.
	7. Par šī Līguma 4.11.punkta pārkāpumu Izpildītājs maksā Pasūtītājam līgumsodu 500 *euro* (pieci simti *euro,* 00 centi), tajā skaitā PVN, apmērā par katru konstatēto gadījumu. Par šī Līguma 4.11. punkta pārkāpumu Pasūtītājam ir tiesības vienpusēji izbeigt Līgumu, brīdinot par to rakstiski Izpildītāju 3 (trīs) dienas iepriekš.
	8. Līgumsoda samaksa neatbrīvo Puses no Līguma saistību turpmākas pienācīgas izpildes.
	9. Ja Izpildītājs atkārtoti (vismaz 3 reizes) nenovērš Pasūtītāja aktā norādītos pārkāpumus Līgumā norādītajos termiņos, tad Pasūtītājam ir tiesības vienpusēji izbeigt Līgumu bez jebkādu zaudējumu atlīdzības pienākuma, nosūtot par to rakstisku paziņojumu Izpildītājam 3 (trīs) dienas iepriekš. Šajā gadījumā, izbeidzot Līgumu, Izpildītājs maksā Pasūtītājam līgumsodu par saistību neizpildi 1 000 *euro* (viens tūkstotis *euro,* 00 centi) apmērā.
	10. Līgumu izbeidzot pirms termiņa, Pusessastāda un abpusēji paraksta aktu par faktiski sniegto Pakalpojumu konkrētajā laika posmā (no pēdējā ikmēneša Pakalpojumu pieņemšanas-nodošanas akta parakstīšanas dienas līdz Līguma izbeigšanas dienai) un veic galīgo norēķinu. Izpildītājs samazina galīgā norēķina summu, par Līgumā noteiktajā kārtībā aprēķināto līgumsodu un/vai zaudējuma atlīdzību. Savstarpējā norēķināšanās tiek veikta 15 (piecpadsmit) darba dienu laikā no šajā punktā minētā akta parakstīšanas dienas.
	11. Puses nav atbildīgas viena pret otru par daļēju vai pilnīgu no Līguma izrietošo saistību neizpildi, ka Līgums netiek pildīts tādu nepārvaramas varas apstākļu dēļ (tajā skaitā ugunsgrēks, dabas stihija, karadarbība, valsts pārvaldes iestāžu aizliedzošie akti, kā arī jebkuri ārkārtas apstākļi, kurus Puses nevarēja ne paredzēt, ne novērst), kas pamatoti liedz Pusei pildīt ar šo Līgumu uzņemtās saistības.
	12. Puses par nepārvaramas varas vai ārkārtas apstākļiem, kas ietekmē Puses Līguma saistību izpildi, 5 (piecu) darba dienu laikā rakstveidā paziņo otrai Pusei.
	13. Ja nepārvaramas varas apstākļu un to seku dēļ, nav iespējams izpildīt šajā Līgumā paredzētās saistības ilgāk kā 3 (trīs) mēnešus, Puses pēc iespējas drīzāk sāk sarunas par šī Līguma izpildes alternatīviem variantiem, kuri ir pieņemami abām Pusēm, un izdara attiecīgus grozījumus šajā Līgumā vai sagatavo jaunu līgumu, vai arī izbeidz šo Līgumu.
	14. Jebkurš strīds, domstarpība vai prasība, kas izriet no šī Līguma, kas skar to vai tā pārkāpšanu, izbeigšanu vai spēkā esamību, un kuru Puses nevar atrisināt sarunu ceļā, tiek izšķirta saskaņā ar Latvijas Republikas spēkā esošajiem normatīvajiem aktiem vispārējas jurisdikcijas tiesā.
	15. Izpildītājs apņemas 5 (piecu) darba dienu laikā no Līguma spēkā stāšanās dienas iesniegt Pasūtītājam civiltiesiskās atbildības obligātās apdrošināšanas līguma apliecinātu kopiju, uzrādot oriģinālu, par pretendenta darbības vai bezdarbības rezultātā nodarīto kaitējumu trešo personu dzīvībai un veselībai un nodarītajiem zaudējumiem trešo personu mantai ar limitu vismaz 100 000 *euro* gadā. Civiltiesiskās atbildības obligātajai apdrošināšanai ir jābūt spēkā visā Pakalpojuma izpildes laikā.
8. **Līguma grozījumi un izbeigšanas kārtība**
	1. Jebkuri Līguma grozījumi vai papildinājumi, ir spēkā tikai tad, ja tie ir motivēti, saskaņā ar Publisko iepirkumu likuma 61.panta pirmās daļas 3.punktu un piektās daļas 2.punktu, sagatavoti rakstiskā veidā un abu Pušu parakstīti..
	2. Līgums var tikt izbeigts pirms termiņa, Pusēm par to rakstveidā vienojoties. Katrai Pusei ir tiesības prasīt izbeigt Līgumu pirms termiņa, ja otra Puse nepilda Līgumā noteiktos pienākumus.
	3. Pasūtītājam ir tiesības vienpusēji izbeigt Līgumu bez jebkādu zaudējumu atlīdzības pienākuma, nosūtot par to rakstisku paziņojumu Izpildītājam 5 (piecas) dienas iepriekš, Līguma 7.4., 7.7. un 7.9.punktā noteiktajos gadījumos.
	4. Bez Līguma 8.3.punktā noteiktā, Pasūtītājs ir tiesīgs vienpusēji izbeigt Līgumu, Pasūtītājam zudusi nepieciešamība saņemt Pakalpojumus no Izpildītāja.
	5. Līguma 8.4.punktā noteiktajā gadījumā Pasūtītājs rakstveidā informē Izpildītāju par nodomu izbeigt Līgumu 30 (trīsdesmit) dienas pirms Līguma izbeigšanas dienas.
	6. Ja Līgums tiek izbeigts, pamatojoties uz Līguma 8.3.punktu, Pasūtītājs veic samaksu par faktiski sniegtā Pakalpojuma daļu, kas atbilst šī Līguma noteikumiem un normatīvo aktu prasībām.
	7. Gadījumā, ja Izpildītājs vienpusēji izbeidz Līgumu, tad Izpildītājs maksā Pasūtītājam līgumsodu par saistību neizpildi 10% apmērā no līgumcenas.
9. **Noslēguma jautājumi**
	1. Ja šis Līgums nenosaka ar Līguma izpildi saistītus noteikumus, Puses saistību izpildē vadās no Latvijas Republikas spēkā esošajiem normatīvajiem aktiem, ievērojot Iepirkuma nolikuma noteikumus.
	2. Visa informācija, kas iegūta no Pasūtītāja, izņemot vispārpieejamu informāciju, ir konfidenciāla un nedrīkst tikt izpausta trešajām personām.
	3. Pasūtītāja kontaktpersona un pilnvarotā persona parakstīt Līgumā noteiktos aktus:
		1. Aivars Gavars, pašvaldības izpilddirektora vietnieks, tālrunis 22008416, e-pasts: aivars.gavars@saulkrasti.lv.
	4. Izpildītāja kontaktpersona un pilnvarotā persona parakstīt Līgumā noteiktos aktus:
		1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_
	5. Līguma 9.3. un 9.4.punktā noteiktās Pušu kontaktpersonas, ir atbildīgas par Līguma darbības koordinēšanu, problēmsituāciju risināšanu, par Pakalpojumu atbilstības pārbaudi saskaņā ar Līguma noteikumiem, Pakalpojuma ikmēneša pieņemšanas-nodošanas akta parakstīšanu. Līguma 9.3.punktā norādītā Pasūtītāja kontaktpersona ir atbildīga par Līgumā noteikto aktu un pretenzijas sagatavošanu un nosūtīšanu Izpildītājam.
	6. Mainoties Līgumā norādītajai informācijai par kādu no Pusēm (adrese, tālrunis, bankas rekvizīti utt.), attiecīgā Puse ne vēlāk kā 5 (piecu) darba dienu laikā pēc izmaiņu veikšanas rakstiski par to paziņo otrai Pusei. Par zaudējumiem, kas Pusēm var rasties saistībā ar šo izmaiņu nesavlaicīgu un nepienācīgu paziņošanu pilnā apmērā, atbild vainīgā Puse.
	7. Šajā Līgumā izveidotais noteikumu sadalījums pa sadaļām ar tām piešķirtajiem nosaukumiem ir izmantojams tikai un vienīgi atsaucēm un nekādā gadījumā nevar tikt izmantots šā Līguma noteikumu tulkošanai.
	8. Kādam no Līguma noteikumiem zaudējot spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.
	9. Šis Līgums ir saistošs Pušu administratoriem, darbiniekiem un citiem tiesību pārņēmējiem.
	10. Līgums ir sagatavots 2 (divos) eksemplāros uz \_\_\_ (\_\_\_\_\_) lapām ar diviem pielikumiem uz \_\_\_ (\_\_\_\_) lapām, pa 1 (vienam) eksemplāram katrai no Pusēm.
10. **Pušu rekvizīti**

|  |  |
| --- | --- |
| PASŪTĪTĀJS | IZPILDĪTĀJS |
| Saulkrastu novada dome Reģistrācijas Nr. 90000068680Raiņa iela 8, Saulkrasti, Saulkrastu novads, LV-2160,Konts:  LV78UNLA 0050 0085 2894 8AS SEB bankaUNLALV2X  | *Pretendents*Reģistrācijas Nr. Juridiskā adrese: Konts: Banka: Kods: |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_A.Arnis 2017.gada \_\_\_. \_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_2017.gada \_\_\_.\_\_\_\_\_\_\_ |